เรื่องร้องเรียน: ผู้อยู่อาศัยหมู่บ้านละแวกนี้ได้รับความเดือดร้อนเนื่องจากมีแรงงานจำนวนมากมานั่งรอทุกเช้ารถติดมากมีผู้รับเหมามาจอดริมทางทำให้การจราจรแออัดทุกเช้าทุกเย็นควรได้รับการแก้ไขด่วน
การดำเนินการของเจ้าหน้าที่: ต้องแก้ปัญหาด้วยการ  1. ทุกคนที่มีรถ ช่วยกันลดการใช้รถ เพื่อลดปริมาณรถบนท้องถนน  หากลดไม่ได้ ปัญหาก็คงมีต่อไป ครับ   2. ลดจุดตัดของถนนเพื่อเพิ่มการไหลเวียนของรถได้เร็วขึ้น มากขึ้น  ซึ่งตัวนี้ กทม.โดยสำนักการโยธา ออกแบบสะพานข้ามแยกแล้ว อยู่ระหว่างศึกษาความเหมาะสม และไม่ใช่ 1-2 ปีนี้ แน่   3. ไม่ให้คนงานขึ้น-ลง บริเวณนี้ กฎหมายทำไม่ได้ ต้องจัดระเบียบ แต่ยังหาทางออกไม่ได้ เพราะไม่มีกฎหมายที่เอื้อมากพอ ไม่มีหน่วยงานของรัฐบาลที่เป็นเจ้าสำคัญ  ลำพังสำนักงานเขตหรือกรุงเทพมหานคร แทบไม่มีอำนาจในมือ จะมีก็แต่ขอความร่วมมือ   4. กวดขันวินัยจราจร  ก็เป็นหน้าที่ตำรวจ ซึ่งเขตก็ได้ประสานความร่วมมือมาโดยตลอด   5. กวาดล้างแรงงานผิดกฎหมาย  ก็ไม่ได้อีก เพราะส่วนใหญ่ เป็นคนไทย   6. ขยายถนนสุเหร่าคลองหนึ่ง / ถนนเจริญพัฒนา  ซึ่งเขตได้ออกแบบถนนทั้ง 2 เส้นแล้ว ใช้งบประมาณกว่า 350 ล้านบาท  แน่นอน กทม. ไม่มีเงินที่จะให้ในเร็วๆ นี้  ขอแรงทุกท่านช่วยส่งเสียงอีกทาง   ทั้งหมดผมขอให้ข้อตรงๆ กับประชาชนทั้งหลายไว้พิจารณา และรับทราบถึงอุปสรรค ความยากง่าย ของรัฐ และข้อจำกัดด้านงบประมาณ รวมถึงความไม่รับผิดชอบต่อสังคมของทุกคนในสังคม   🙏
ความเห็นของผู้แจ้ง: ฟังคำตอบแล้วรู้สึกหดหู่มากเลยครับ รับรู้ปัญหาแต่ผู้มีส่วนเกี่ยวข้องไม่มีอำนาจในการแก้ไขปัญหาแบบนี้แล้วจะให้ประชาชนทำยังไงครับ
พื้นที่: แขวงบางชัน เขตคลองสามวา กรุงเทพมหานคร